The Shadows

The Shadows er en britisk rock- og popgruppe med et platesalg i rekordklasse, både alene og sammen med sangeren Cliff Richard. De debuterte i 1958 (opprinnelig sprunget ut av et pop-skiffleband med navnet The Drifters). De har blitt oppløst flere ganger, og gjenforent senest i 2004. I september 2009 la de ut på en verdensturne sammen med Cliff Richard, i forbindelse med sitt 50-årsjubileum. Kjernemedlemmer er Hank Marvin, Bruce Welch og Brian Bennett.

Karriere 
The Shadows begynte som backing-band for sangeren Cliff Richard i 1958, under navnet The Drifters. Navnet ble senere endret fordi det var et amerikansk band som allerede hadde tatt navnet. Bassist Jet Harris kom opp med det som ble navnet til en av verdens mest trendsettende popgruppe. The Shadows med Hank Marvin (sologitar), Bruce Welch (rytmegitar) og Tony Meehan i tillegg til Harris, skaffet seg parallelt sin egen plate- og konsertkarriere som instrumentalband, men med en del vokallåter også, herav «Let Me Be the One» som kom på andreplass i Eurovision Song Contest 1975.

Flere av låtene preget de øverste plassene på salgslistene i Norge tidlig på 1960-tallet, først «Apache», senere blant andre «FBI» og «Kon-Tiki». Musikken med besetningen tre elgitarer og trommer var så spesiell at den ble karakterisert som en ny sjanger, og flere tusen band kopierte stilen, trolig et par hundre bare i Norge. Disse ble kalt for «Shadows-band». Karrieren førte bandet også inn i filmindustrien, og i musikkteater på London Palladium, blant annet i de stort påkostede filmene The Young Ones (1961), Summer Holiday (1962) og Wonderful Life (1964) med Cliff Richard i hovedrolle. Bandet ble tre ganger oppløst/endret.

I en kort periode fra 1970 opptrådte Marvin med gruppa Marvin & Farrar sammen med den australske sangeren John Farrar, senere med tilslutning fra Welch – som Marvin, Welch & Farrar. Gruppa spilte inn flere vokallåter i grensesjangeren pop-rock-country. I 2004 og 2005, 12 år etter at medlemmene sist gikk fra hverandre, gjennomførte bandet – med blant andre kjernemedlemmene Marvin, Welch og trommeslager Brian Bennett (etterfulgte Meehan i oktober 1961) – avskjedsturneer med fulle hus og flere ekstraforestillinger i henholdsvis Storbritannia og Nord-Europa (pluss en ekstrakonsert i England). Et publikum på til sammen rundt 90 000 fikk her oppleve et minneverdig show med 41 instrumental- og vokallåter på programmet.

Konserten i Cardiff i Wales i 2004, er dokumentert i topp lydkvalitet på både dobbelt-CD og DVD. I april 2005 klarte The Shadows, med synthesizer som siden 1980-tallet har fylt ut lydbildet, å fylle Oslo Konserthus tre ganger. I Norge spilte de fem dessuten i Stavanger. I september 2009 dro bandet igjen ut på en omfattende turné, denne gang sammen med Sir Cliff Richard, for å feire at det er 50 år siden de (som The Shadows) startet et studio- og konsertsamarbeid med Cliff Richard som varte ti år i strekk. Turneen gikk over drøye to måneder i  Storbritannia, Skandinavia, Nederland, Tyskland og Frankrike (Paris). Et publikum på rundt 9000 så dem i Oslo Spektrum mandag 23. november 2010. Konsert-turneen fortsatte for fulle hus i Australia, New Zealand og Sør-Afrika i februar og mars 2010. Det ble til sammen 52 konserter som samlet et publikum på ca. 600 000. En DVD med opptak fra en av de tre konsertene i olympiahallen O2 i London ble en storselger i flere av landene som fikk besøk. I Danmark lå den på førsteplass i ti uker på rad.

Utgivelser

Album (Utgivelser i Storbritannia) 
 1961 The Shadows (UK #1)
 1962 Out of The Shadows (UK #1)
 1963 Greatest Hits (UK #2) (samlealbum)
 1964 Dance with The Shadows (UK #2)
 1965 The Sound of The Shadows (UK #4)
 1965 More Hits! (samlealbum) (UK # – kom ikke inn på listen)
 1966 Shadow Music (UK #5)
 1967 Jigsaw (UK #8)
 1967 From Hank, Bruce, Brian and John (UK # – kom ikke inn på listen)
 1968 Established 1958 (med Cliff Richard)
 1970 Shades of Rock (UK #30)
 1973 Rockin' with Curly Leads (UK #45)
 1975 Specs Appeal (UK #30)
 1975 Live at the Paris Olympia (UK # – kom ikke inn på listen)
 1977 Tasty (UK # – kom ikke inn på listen)
 1977 20 Golden Greats (UK #1) (samlealbum)
 1979 String of Hits (UK #1)
 1980 Another String of Hot Hits (UK #16) (samlealbum)
 1980 Change of Address (UK #17)
 1981 Hits Right Up Your Street (UK #15)
 1982 Life in the Jungle/Live at Abbey Road (UK #24)
 1983 XXV (UK #34)
 1985 Guardian Angel (UK #98)
 1986 Moonlight Shadows (UK #6)
 1987 Simply Shadows (UK #7)
 1989 Steppin' to The Shadows (UK #8)
 1989 At Their Very Best (UK #12)
 1990 Reflection (UK #5)
 1993 Shadows in the Night – 16 Classic Tracks (UK #22) (samlealbum)
 1994 The Best of Hank Marvin and The Shadows (UK #19) (samlealbum) 
 1997 The Shadows Play Andrew Lloyd Webber and Tim Rice (UK #41)
 1997 The Very Best of The Shadows – The First 40 Years (UK #56) (samlealbum) 
 1998 50 Golden Greats (UK #35) (samlealbum) 
 2004 Life Story (UK #7) (samlealbum) 
 2004 The Final Tour (Live, UK #??)
 2005 Platinum (UK #30) (samlealbum)

EP (Utgivelser i Storbritannia) 
 The Shadows ($)
 The Shadows no.2
 The Shadows no.3
 The Shadows to the Fore
 Spotlight on the Shadows
 Out of the Shadows
 Out of the Shadows no.2
 Wonderful Land of The Shadows
 The Boys ($)
 Foot Tapping with The Shadows
 Los Shadows ($)
 Dance on with The Shadows
 Shindig with The Shadows
 Those Brilliant Shadows
 Dance with The Shadows no.1
 Dance with The Shadows no.2
 Dance with The Shadows no.3
 Alice in Sunderland
 Sound of The Shadows no.1
 Sound of The Shadows no.2
 Sound of The Shadows no.3
 Rhythm & Greens ($)
 Themes from Aladdin
 Those Talented Shadows
 The Shadows on Stage and Screen ($)
 Thunderbirds Are Go ($)

Singler 
Nummer i parentes viser plassering på den internasjonale musikklistetoppen. Nummeret foran viser årstall.

 1960 «Apache» (1)
 1960 «Man of Mystery» (5)
 1961 «FBI» (6)
 1961 «The Frightened City» (3)
 1961 «Kon Tiki» (1)
 1961 «The Savage» (10)
 1962 «Wonderful Land» (1)
 1962 «Guitar Tango» (4)
 1962 «Dance On» (1)
 1963 «Foot Tapper» (1)
 1963 «Atlantis» (2)
 1963 «Shindig» (6)
 1963 «Geronimo» (11)
 1964 «Theme for Young Lovers» (12)
 1964 «The Rise and Fall of Flingel Bunt» (5)
 1964 «Rhythm and Greens» (22)
 1964 «Genie with the Light Brown Lamp» (17)
 1965 «Mary Anne» (17)
 1965 «Stingray» (19)
 1965 «Don't Make My Baby Blue» (10)
 1965 «The War Lord» (18)
 1966 «I Met a Girl» (22)
 1966 «A Place in the Sun» (24)
 1966 «The Dreams I Dream»
 1967 «Maroc 7» (24)
 1975 «Let Me Be the One» (12)
 1978 «Don't Cry for Me Argentina» (5)
 1979 «Theme From 'The Deer Hunter'» (9)
 1980 «Riders in the Sky» (12)
 1980 «Equinoxe Part V» (45)

Kilder 
everyHit.com

Eksterne lenker   
 
 

Britiske musikkgrupper
Eurovision Song Contest-deltakere for Storbritannia
Band etablert i 1958